Jeff Koons ble født i York i Pennsylvania hvor hans far var interiørarkitekt og hadde en egen forretning. Som tenåring var han en stor beundrer av Salvador Dalí. Andre viktige forbilder Koons har nevnt er Marcel Duchamp og Andy Warhol samt eldre kunstnere, slik som Michelangelo og Leonardo da Vinci. Han gikk på kunstskoler i Chicago og i Maryland, hvor han studerte maleri. Koons fikk anerkjennelse utover 80-tallet, og opprettet et fabrikk-lignende studio i SoHo i New York.